**Külföldiek Magyarországon**

**avagy**

**turisták, legális munkavállalók, illegális munkavállalók, menekültek, tiltott határátlépők Magyarországon**

**című felhívás**

Videópályázat középszintű rendészeti pályára előkészítő képzésben részt vevő, valamint a rendészeti technikumokban hallgatói jogviszonnyal rendelkező diákok számára

**2021.**

**A pályázat kiírója:**

Országos Idegenrendészeti Főigazgatóság (OIF) Tudományos Tanácsa és a

Magyar Rendészettudományi Társaság Migrációs Tagozat (MRTT MT)

**A pályázat célja**:

A középszintű rendészeti pályára előkészítő képzésben részt vevő tanulói jogviszonnyal rendelkező, valamint a rendészeti technikumokban hallgatói jogviszonnyal rendelkező diákok ösztönzése, hogy a migrációval kapcsolatos gondolataikat, tapasztalataikat képi formába öntsék.

**Pályázók köre:**

A pályázaton indulhat minden középszintű rendészeti pályára előkészítő képzésben részt vevő tanulói jogviszonnyal rendelkező diák, valamint a rendészeti technikumokban tanulói jogviszonnyal rendelkező személy *egyénileg*, vagy legfeljebb *5 fős alkotó csoportokban*. A pályázaton való indulás feltétele, hogy a Pályázó vállalja a pályázatban meghirdetett feltételek teljesítését.

**A pályázat részletei:**

**Miről szóljon a videó?**

A migrációval kapcsolatos kérdésekről (pozitív, negatív, gazdasági vagy bűnügyi hatásairól), eseményekről, aktualitásról.

A tartalom lehet saját, szerkesztett vagy videómontázs. Teljes mértékben a pályázókra van bízva, a szerzői jogok betartásával. A benyújtott pályamunkában szereplő, ott képmásukkal, és/vagy hangjukkal megjelenő személyek, illetve kiskorúságuk esetén törvényes képviselőik a pályázati kiírásban, illetve az adatkezelési tájékoztatóban részletezett felhasználásához teljes körűen hozzájárultak és erről nyilatkoztak.

A videóban megjelentetettek nem az OIF hivatalos álláspontját tükrözik.

**A pályázat értékelése, díjazása**

A pályaműveket az OIF Főigazgatója által kijelölt tagokból álló Bíráló Bizottság értékeli. A Bíráló Bizottság 3-5 főből áll: egy fő az OIF Tudományos Tanács, egy fő az MRTT MT Elnökségi tagja.

**Értékelési szempontok:**

* tartalmi szempontok: a film témájának kapcsolódása a pályázat témájához,
* a film mondanivalója és annak kifejeződése,
* technikai szempontok: a film kép- és hangminősége.

**Pályázat díjazása:** A beérkező pályaművek közül az OIF Főigazgatója a bíráló bizottság javaslata alapján a pályázat győzteseit az alábbiak szerint pénzjutalomban részesíti:

1. helyezett: 250 000,- Ft (bruttó)
2. helyezett: 150 000,- Ft (bruttó)
3. helyezett: 100 000,- Ft (bruttó).

A bíráló bizottság döntése alapján az OIF Főigazgatója fenntartja magának a jogot, hogy a pályaművek értékelésekor díjakat visszatartson, vagy összevonjon. Szükség szerint más díjazási módokat állapítson meg.

**Pályázati feltételek**

A pályázaton csak a fenti témában és a meghatározáshoz illeszkedő alkotásokkal lehet részt venni.

* Egy alkotó vagy alkotó csoport kizárólag egyetlen alkotással pályázhat, amelyet korábban más pályázatban még nem nyújtott be.
* A Pályázó a pályázat benyújtásával elfogadja a pályázati kiírásban részletezett feltételeket és az elbírálás módját.
* A Pályázó, illetve az alkotó csoport valamennyi tagja, kitölti és aláírja a mellékletben található Regisztrációs Lapot. A Regisztrációs Lapot 16. életévét betöltött pályázó esetén a pályázó, 16. életévét be nem töltött pályázó esetén a pályázó törvényes képviselője (szülő, gondviselő) tölti ki és írja alá.

 **Pályaművel (videó) szemben támasztott követelmények:**

* 1 db MP4 formátumú, legalább HD (1280 x 720 pixel) felbontású, fekvő tájolással készített, minimum 2 perc, maximum 6 perc hosszúságú kisfilm.
* Külföldiek Magyarországon című videópályázat.
* A filmnek legyen címe.
* A film tartalmazza a készítő nevét és iskoláját.

**A pályázat benyújtása**

A pályázat benyújtása kizárólag elektronikus úton történik!

* A pályamunkát egy fájlküldő szolgáltatás segítségével kell beküldeni (erre a célra javasoljuk például a *WeTransfer.com*, a *mammutmail.com*, a *toldacuccot.hu*, vagy a *Tresorit Send* ingyenes szolgáltatásait) a videopalyazat@yahoo.com e-mail címre beküldött fájlküldő hivatkozással.
* Az e-mail tárgyának a „Külföldiek Magyarországon című videópályázat” mondatot kell megadni.
* Az e-mailben fel kell tüntetni:
	+ - pályázat címe,
		- pályázati jelige,
		- a pályamunka rövid leírása, ismertetése,
		- a Pályázó által lényegesnek tartott további információk.
* Az e-mailhez csatolmányban mellékelni kell a leírásnak megfelelően kitöltött
	+ - Regisztrációs Lapot (pdf formátumban)
		- a videóban szereplők hozzájáruló nyilatkozatát

**A pályázat beküldésére nyitva álló időszak: 2021. április 26. és 2021. április 30. napja között.**

A fent jelzett határnapokon kívül beérkezett pályaműveket a bíráló bizottság nem tudja értékelni!

**Egyéb fontos információk**

* Az OIF felhasználási jogot szerez a díjazott pályaművekre, amelyet felhasználhat tájékoztatási célra, közzé tehet a honlapján vagy az általa meghatározott felületeken.
* A beérkezett alkotásokat, adathordozókat nem küldjük vissza.
* A videó nem valósíthat meg bűncselekményt!

**Eredményhirdetés**

Az eredményhirdetésre és a díjak átadására várhatóan 2021 júniusában kerül sor, az eredmények az MRTT honlapján közzétételre kerülnek mrtt@uni-nke.hu.

**Mellékletek**:

1. Adatvédelmi tájékoztató
2. Regisztrációs lap (szülői beleegyező nyilatkozattal)
3. Nyilatkozat a videóban szereplők részére

A pályázattal kapcsolatos technikai és tartalmi kérdéseket a videopalyazat@yahoo.com címre várják a kiírók.

2020. december